### Beslutning

Freja Mikkelsen, Benjamin Jørgensen, Daniel Kjær, Ron Karlsen, Boe Frandsen og Yngve Andersen kunne tiltræde Magistratsafdelingen for Teknik og Miljøs indstilling med følgende bemærkninger:

 Medlemmerne af Teknisk Udvalg er meget opmærksomme på og glade for de mange henvendelser og den store interesse, der er fremkommet i forbindelse med forhøringen om lokalplan 1031, Omdannelse af [adresse], Risskov.

 Ud over de mange skriftlige og mundtlige henvendelser, borgermøder og foretræder for Teknisk Udvalg har udvalgets medlemmer været ude at besøge området og de forskellige interessegrupper i flere omgange.

 På baggrund af de mange input fra naboerne i området allerede i forhøringsfasen, er der, som Teknisk Udvalg ser det, behov for ændringer af lokalplanforslaget på enkelte steder inden udsendelse i offentlig høring. Teknisk Udvalg ønsker således, at der reduceres i etageantallet på de nye bebyggelser, der ligger tættest på naboerne i området ved [adresse] samt i området ved [adresse], jf. vedlagte kort.

 Idet Teknisk Udvalg finder det samlede antal nye boliger i lokalplanforslaget for ønskeligt, tillægges de fjernede etagemetre bygninger, der ligger længere væk fra eksisterende naboer, jf. vedlagte kort.

 Teknisk Udvalg anbefaler endvidere, at Teknik og Miljø parallelt med den offentlige høring udarbejder et konkret forslag til en cykelforbindelse langs Asylvej, herunder forslag til finansiering.

 Teknisk Udvalg lægger endvidere vægt på, at forslaget til lokalplan ikke er til hinder for en eventuel videreførelse af [adresse] et sted i lokalplanområdet og for en videreførelse af Gallo Gartneriet i eller ved lokalplanområdet.

 Endelig ser Teknisk Udvalg frem til, at den positive dialog, udvalget allerede har haft med de forskellige borgere og interessegrupper, vil fortsætte i høringsperioden.

 Nick Lassen kunne ikke tiltræde indstillingen med følgende bemærkning:

 Venstre ønsker en mindretalsudtalelse medsendt lokalplan 1031 i offentlig høring:

 Venstre ønsker markante ændringer i lokalplanen. Reduktionerne af byggehøjden, jf. vedlagte kort, er et skridt i den rigtige retning, men Venstre ønsker yderligere tilpasning af byggeriet, herunder ønsker vi overgangen til den eksisterende bebyggelse rykket tilbage, hvor det giver mening.

Offentlig fremlæggelse af forslag til Lokalplan nr. 1031, Omdannelse af [adresse], Risskov, forslag til Tillæg nr. 74 til Kommuneplan 2013, forslag til udbygningsaftale og forslag til miljørapport

### Resumé

Lokalplanområdet omfatter i store træk arealet anvendt til [adresse] i Risskov i et område beliggende mellem [adresse], [adresse], Solbakken, strandarealet, Janni Jensen, [adresse], [adresse] og Asylvej.

 Formålet med lokalplanen er at muliggøre en ændring af anvendelsen af området fra offentlige formål (hospital) til boligformål. Det forudsættes, at der i alt bliver 1.050 – 1.200 nye boliger.

 En omdannelse af hospitalsområdet til boligformål forudsætter en ændring af kommuneplanens rammer for lokalplanlægning. Der er derfor udarbejdet et forslag til tillæg til kommuneplanen.

 [adresse] har fra ejeren af lokalplanområdet modtaget en opfordring til at indgå en frivillig udbygningsaftale og har forhandlet herom.

 Der er udarbejdet en miljørapport til vurdering af planforslagenes påvirkning.

 Der har i perioden fra den 16. september til den 7. oktober 2015 været en forudgående offentlig høring om omdannelse af [adresse] i Risskov til boliger m.m. I høringsperioden indgik et borgermøde.

### Indstilling

At 1) forslag til Lokalplan 1031, Omdannelse af [adresse], Risskov godkendes til offentlig fremlæggelse,

 At 2) forslag til Tillæg nr. 74 til Kommuneplan 2013 godkendes til offentlig fremlæggelse,

 At 3) forslag til udbygningsaftale godkendes til offentlig fremlæggelse,

 At 4) forslag til miljørapport godkendes til offentlig fremlæggelse, og

 At 5) synspunkter og idéer fremkommet under den forudgående offentlige debat besvares som angivet i indstillingens afsnit 5.4.

### Sagens forløb

28-04-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 02-05-2016 Magistraten
Fremsendes til [adresse] med bemærkning, at Magistraten i mødet den 2. maj 2016 anbefaler, at byrådet tiltræder Magistratsafdelingen for Teknik og Miljøs indstilling af 8. april 2016.

 Sabine Jepsen tog forbehold.

 Freja Mikkelsen var forhindret i at deltage i sagens behandling.
 11-05-2016 [adresse]
Fremsendes til Teknisk Udvalg til behandling i henhold til beslutning i byrådets møde den 11. maj 2016.
 23-05-2016 Teknisk Udvalg
Sagens behandling udsat.
 30-05-2016 Teknisk Udvalg
Sagens behandling udsat.
 06-06-2016 Teknisk Udvalg
Sagens behandling udsat.
 08-06-2016 [adresse]
Sagen er trukket.
 13-06-2016 Teknisk Udvalg
Freja Mikkelsen, Benjamin Jørgensen, Daniel Kjær, Ron Karlsen, Boe Frandsen og Yngve Andersen kunne tiltræde Magistratsafdelingen for Teknik og Miljøs indstilling med følgende bemærkninger:

 Medlemmerne af Teknisk Udvalg er meget opmærksomme på og glade for de mange henvendelser og den store interesse, der er fremkommet i forbindelse med forhøringen om lokalplan 1031, Omdannelse af [adresse], Risskov.

 Ud over de mange skriftlige og mundtlige henvendelser, borgermøder og foretræder for Teknisk Udvalg har udvalgets medlemmer været ude at besøge området og de forskellige interessegrupper i flere omgange.

 På baggrund af de mange input fra naboerne i området allerede i forhøringsfasen, er der, som Teknisk Udvalg ser det, behov for ændringer af lokalplanforslaget på enkelte steder inden udsendelse i offentlig høring. Teknisk Udvalg ønsker således, at der reduceres i etageantallet på de nye bebyggelser, der ligger tættest på naboerne i området ved [adresse] samt i området ved [adresse], jf. vedlagte kort.

 Idet Teknisk Udvalg finder det samlede antal nye boliger i lokalplanforslaget for ønskeligt, tillægges de fjernede etagemetre bygninger, der ligger længere væk fra eksisterende naboer, jf. vedlagte kort.

 Teknisk Udvalg anbefaler endvidere, at Teknik og Miljø parallelt med den offentlige høring udarbejder et konkret forslag til en cykelforbindelse langs Asylvej, herunder forslag til finansiering.

 Teknisk Udvalg lægger endvidere vægt på, at forslaget til lokalplan ikke er til hinder for en eventuel videreførelse af [adresse] et sted i lokalplanområdet og for en videreførelse af Gallo Gartneriet i eller ved lokalplanområdet.

 Endelig ser Teknisk Udvalg frem til, at den positive dialog, udvalget allerede har haft med de forskellige borgere og interessegrupper, vil fortsætte i høringsperioden.

 Nick Lassen kunne ikke tiltræde indstillingen med følgende bemærkning:

 Venstre ønsker en mindretalsudtalelse medsendt lokalplan 1031 i offentlig høring:

 Venstre ønsker markante ændringer i lokalplanen. Reduktionerne af byggehøjden, jf. vedlagte kort, er et skridt i den rigtige retning, men Venstre ønsker yderligere tilpasning af byggeriet, herunder ønsker vi overgangen til den eksisterende bebyggelse rykket tilbage, hvor det giver mening.
 22-06-2016 Aarhus Byråd
Beslutning ikke frigivet